GEORGE HAROLD HARRISON

25/02/1943

Γεννιέται ο George Harold Harrison, ο νεότερος από τους Beatles. Ο πατέρας του ήταν οδηγός λεωφορείου και η μητέρα του νοικοκυρά. Οι γονείς του είχαν άλλα τρία παιδιά, ένα μικρό σπίτι και καθόλου οικονομική άνεση. Είχαν όμως θετική στάση προς τη ζωή και επίσης την τάση να υποστηρίζουν τις επιλογές των παιδιών τους

1958

Σε ηλικία 15 χρονών παίζει στο συγκρότημα Johnny And The Moondogs του John Lennon και εγκαταλείπει τις προσπάθειες για μελλοντική επαγγελματική αποκατάσταση ως μαθητευόμενος διακοσμητής και βοηθός ηλεκτρολόγου.

12/1960

Πέρασε μια νύχτα στα κελιά του Αμβούργου και την επόμενη απελάθηκε από την Γερμανία, καθώς δεν είχε συμπληρώσει το απαιτούμενο όριο ηλικίας ώστε να του χορηγηθεί άδεια εργασίας.

21/01/1966

Παντρεύεται στο Επστον Ρέτζιστερ Όφις την Πατρίτσια Ανν Μπόϋντ (ήταν κομπάρσος στην ταινία των Beatles "A Hard Day's Night").

01/1968

Ο George συνθέτει και ηχογραφεί την μουσική για το σάουντράκ της ταινίας "Wonderwall". Μένει δέκα μέρες γι' αυτό τον λόγο στην Βομβάη.

01/11/1968

Κυκλοφορεί το άλμπουμ με την αυθεντική μουσική που έγραψε ο George για το φίλμ "Wonderwall". Είναι ο πρώτος προσωπικός δίσκος ενός Μπίτλ.

06/10/1969

Κυκλοφορεί ο μικρός δίσκος "Something - Come Together" στην Αμερική και γίνεται Νο1 για 1 βδομάδα (29 Νοεμβρίου). Είναι ή πρώτη φορά που μια σύνθεση του George παρουσιάζεται σαν πρώτη πλευρά σε μικρό δίσκο των Beatles.
(Το Something γνώρισε πάνω από τριακόσιες ηχογραφημένες διασκευές, το έγραψε για την σύζυγο του Πατρίτσια και ο Frank Sinatra το είχε κατονομάσει ως την αγαπημένη του σύνθεση των Lennon/McCartney !!!)

1971

Δίνει το πρώτο φιλανθρωπικό κονσέρτο το "Concert for Bangladesh" (13 χρόνια πριν από το πρώτο Live Aid).

1975

Η πρώτη σύζυγος του Πατρίτσια Μπόϋντ τον αφήνει για τον φίλο του Eric Clapton.

1979

Ιδρύει τη εταιρεία παραγωγής ταινιών Hand Made Films, με πρώτη παραγωγή το πετυχημένο φιλμ των Mondy Python "Life of Brian" .

1980

Με το "All Those Years Ago" μια αναμνηστική του δημιουργία για τον δολοφονημένο J. Lennon γίνεται νούμερο δυο στο Βρετανικό chart.

Παράγει το φιλμ Life of Brian των Monty Pithon.
1988

Ενώνεται με τον Jeff Lynne των ELO και κυκλοφορεί το άλμπουμ Cloud Nine με όνομα συγκροτήματος The Travelling Wilburys
(Jeff Lynne, George Harrison, Bob Dylan, Roy Orbison, Tom Petty). Νέλσον Ουίλμπερτ: είναι το ψευδώνυμο με το οποίο συμμετέχει στους δύο δίσκους του συγκροτήματος The Travelling Wilburys.

1991

Tαξιδεύει στην Ιαπωνία με τον φίλο του Eric Clapton και αποτυπώνει τις live εμφανίσεις του στο διαφορετικό Live in Japan.

1992

Εμφανίζεται σε φιλανθρωπική συναυλία για το περιβαντολοντολογικό κόμμα, της Μεγάλης Βρετανίας.

09/01/2000

Ο George Harrison τελικά είναι ζωντανός οι μαχαιριές του παρανοϊκού φαν που εισέβαλε στα τέλη Δεκεμβρίου στο σπίτι του δεν κατάφεραν να τον στείλουν στα επουράνια λημέρια του Lennon. Ο τρόμος όμως ότι θα έχει κάποτε την ίδια μοίρα με τον αδικοχαμένο John δεν έχει πάψει να τον κατατρέχει. Μία ημέρα προτού τελειώσει ο Δεκέμβριος του 1999 ένας «σχιζοφρενής» θαυμαστής των Βeatles και πάλι έχουν περάσει ήδη 30 χρόνια από τη διάλυση του συγκροτήματος εισέβαλε στην έπαυλη του Χάρισον σε ένα προάστιο του Λονδίνου μαχαιρώνοντας αυτόν και τη σύζυγό του.Το ζευγάρι μεταφέρθηκε αμέσως σε κλινική του Λονδίνου όπου του παρασχέθηκαν οι πρώτες βοήθειες. Ύστερα από τρεις ημέρες ο Harrison και η δεύτερη σύζυγός του Olivia επέστρεψαν στο σπίτι τους. Μετά την έξοδό του από το νοσοκομείο, ο George Harrison δήλωσε ότι «συγχωρεί» τον δράστη. Όπως λένε οι φίλοι του, «έτσι είναι ο George μπορεί να μην αποδέχεται ο ίδιος ότι είναι ένας ζωντανός μύθος, αλλά είναι ένας πολύ καλός άνθρωπος».

10/07/2001

Σε μια ελβετική κλινική, στα σύνορα με την Ιταλία, ο «Βeatle» George Harrison συνεχίζει τις θεραπείες. Ο καρκίνος βασανίζει το «Σκαθάρι» που αγωνίζεται με πείσμα και κερδίζει συνεχώς μάχες. Τα τελευταία νέα, όσα ελάχιστα διαρρέουν από το νοσοκομείο είναι καλά, μιλάνε για ανταπόκριση του οργανισμού στη θεραπεία. Ο δρ. Καβάλι, που διευθύνει την κλινική και πολιορκείται στενά από τον τοπικό Τύπο, προτιμάει απλώς να επιβεβαιώνει πως ο George Harrison επισκέπτεται την κλινική. Και απολαμβάνει τις διακοπές του στην Τοσκάνη, με καλή διάθεση και εξαιρετική φόρμα. Όλων οι ευχές με το «Σκαθάρι», που έχει άλλωστε υποσχεθεί και δυνατή μουσική επιστροφή.

24/07/2001

Όσο σκληρό κι αν ακούγεται, ο George Harrison, από τους Βeatles, έχει αποδεχτεί πως σύντομα θα χάσει τη μάχη με τον καρκίνο. Και είναι απόλυτα έτοιμος γι' αυτό, δήλωσε στις εφημερίδες ο George Martin, ο μάνατζερ των θρυλικών Σκαθαριών, γνωστός και ως «πέμπτος Βeatle». «Ξέρει ότι θα πεθάνει σύντομα και το έχει φιλοσοφήσει. Όλοι θα πεθάνουμε κάποια στιγμή». Τα λόγια του George Martin προκάλεσαν θλίψη και συγκίνηση για τον αγαπημένο «ήσυχο» Βeatle. Τα τραγούδια, η στάση του απέναντι στη ζωή και οι επιλογές του είχαν πάντα μηνύματα για όλους. Και όλοι τώρα εύχονται για το καλύτερο...

22/10/2001

Το πρώην μέλος των θρυλικών Beatles ξαναμπήκε στο στούντιο μετά την μάχη που έδωσε πριν λίγο καιρό, με τον καρκίνο. Ο George Harrison ηχογραφεί ένα τραγούδι που έγραψε με τον γιο του Dhani και έχει τον τίτλο A horse to water. Στο τραγούδι συμμετέχουν επίσης ο πιανίστας Jools Holland και ο τραγουδιστής Sam Brown. Όπως είναι γνωστό πριν λίγους μήνες, κυκλοφόρησαν φήμες σχετικές με την υγεία του, αλλά ο Harrison απάντησε εκνευρισμένος στις αναφορές που τον ήθελαν κοντά στον θάνατο, ανακοινώνοντας πως είναι απογοητευμένος και αηδιασμένος από όσα γράφονται για αυτόν. Ο Harrison είχε αντιμετωπίσει με επιτυχία τον καρκίνο στους πνεύμονες και στον λαιμό. Σχετικά με την συνεργασία του με το Σκαθάρι, ο Jools Holland είπε: "Ο George είχε ζητήσει να γράψουμε ένα τραγούδι και τελικά θα το κάνουμε αυτό τον μήνα. Είναι υπέροχα να δουλεύεις με έναν από τους μεγαλύτερους και πιο θρυλικούς καλλιτέχνες στον κόσμο. Ο George και εγώ δουλέψαμε μαζί για το Mr Road Runner και γίναμε καλοί φίλοι. Μερικά χρόνια αργότερα μίλησα με τον George, τον Paul και τον Ringo για ένα ντοκιμαντέρ σχετικά με τους Beatles και από τότε συναντιόμαστε αρκετές φορές με τον George".

12/11/2001

Η οικογένεια του George Harrison πρώην μέλους ενός από τα πιο σημαντικά συγκροτήματα όλων των εποχών, παραδέχθηκε ότι πλέον ανησυχεί πολύ για την υγεία του. Ο Harrison αυτό το διάστημα νοσηλεύεται σε νοσοκομείο της Νέας Υόρκης για το πρόβλημα που αντιμετωπίζει εδώ και πολλούς μήνες με τον καρκίνο. Παρόλα αυτά, η σύζυγος του αδερφού του καλλιτέχνη, ομολόγησε ότι ο σπουδαίος κιθαρίστας είναι πολύ άρρωστος, αλλά απόλυτα προετοιμασμένος να παλέψει για την ζωή του: "Είμαστε όλοι πολύ στενοχωρημένοι. Είναι πολύ άρρωστος αλλά δίνει μεγάλη μάχη. Του στέλνουμε τις καλύτερες ευχές μας για γρήγορη ανάρρωση".

29/11/2001

«ʼφησε αυτόν τον κόσμο όπως έζησε, με συναίσθηση της ύπαρξης του Θεού, χωρίς φόβο για το θάνατο, εν ειρήνη», αναφέρεται σε ανακοίνωση που έδωσε σήμερα στο BBC η οικογένεια του πρώην κιθαρίστα των «Μπίτλς», Τζορτζ Χάρισον, ο οποίος άφησε το το μεσημέρι της Πέμπτης
(13.30 ώρα Αμερικής) την τελευταία του πνοή σε σπίτι φίλου του στο Λος Αντζελες, νικημένος από την επάρατη νόσο. Ο 58χρονος Χάρισον πέθανε «περιτριγυρισμένος από την οικογένειά του και φίλους», προσθέτει η οικογένειά του στην ανακοίνωση, καταλήγοντας ότι ο Χάρισον «έλεγε συχνά πως όλα μπορούν να περιμένουν εκτός από την αναζήτηση του Θεού και της αγάπης για τον πλησίον». Ο κιθαρίστας των «Σκαθαριών» «δεν φοβόταν το θάνατο, γιατί γι' αυτόν αποτελούσε αναπόσπαστο μέρος της ζωής... Ενδιαφερόταν πάρα πολύ για τα πνευματικά ζητήματα και πίστευε ότι η ζωή είναι ενωμένη με το θάνατο με τον ίδιο τρόπο που η μέρα είναι ενωμένη με τη νύχτα. Το μόνο που ήθελε ήταν σεβασμός στην ιδιωτική του ζωή και λάτρευε την οικογένειά του», δήλωσε στο αμερικανικό τηλεοπτικό δίκτυο ABC ο καρκινολόγος Τζιλ Λέντερμαν που παρακολουθούσε τον Χάρισον.

01/12/2001

Ο Τζορτζ Χάρισον αποτεφρώθηκε έξι ώρες μετά το θάνατό του την Πέμπτη στο Λος Αντζελες και η οικογένειά του προετοιμάζεται για ταξίδι στην Ινδία όπου και θα διασκορπίσουν την τέφρα του σε ιερό ποταμό, κοντά στο Ταζ Μαχάλ. Σύμφωνα επίσης με πληροφορίες, ο Χάρισον είχε ηχογραφήσει ένα καινούργιο άλμπουμ, το «Portrait of a Leg End», με 25 τραγούδια. Όπως μαθαίνουμε, τα τραγούδια μιλούν για το παρελθόν του, τη ζωή του και τη φώτιση που βρήκε στις ανατολικές θρησκείες στην Ινδία. Η σύζυγός του Ολίβια ανακοίνωσε ότι το άλμπουμ θα κυκλοφορήσει σύντομα και θα είναι φόρος τιμής τόσο στον «ήσυχο Μπιτλ» όσο και στο συγκρότημα. Το γραφείο τελετών Hollywood Forever, που ειδικεύεται στις αποτεφρώσεις, έφθασε στο σπίτι των Γκάβιν Ντε Μπέκερ, που φιλοξενούσε τον Χάρισον, 20 λεπτά μετά το θάνατο του πρώην «Μπιτλ». «Ακολουθήσαμε τις επιθυμίες του Τζορτζ. Βάλαμε στα χείλια και τα μάτια του φύλλα λωτού και τον παραδώσαμε στις φλόγες. Η τελετή δεν κόστισε παραπάνω από 200.000 δρχ.», είπε ο Ντε Μπέκερ. Ο πνευματικός δάσκαλος του Χάρισον, μέλος της διεθνούς θρησκευτικής οργάνωσης «Χάρε Κρίσνα», πρότεινε στη συνέχεια να διασκορπιστεί η τέφρα του στον ιερό ποταμό Γιαμούνα που διασχίζει περιοχή στην οποία αποσυρόταν ο Χάρισον για να διαλογιστεί.