JOHN WINSTON LENNON

1940

9 Οκτωβρίου: Στη διάρκεια μιας αεροπορικής επιδρομής γεννιέται στο μαιευτήριο Maternity του Λίβερπουλ ο John Winston Lennon. Οι γονείς του Alfred Lennon και η Julia Stanley ήταν παντρεμένοι από τις 3 Δεκεμβρίου 1938.

1942

Ο John μεγαλώνει πιο πολύ με τη θεία του Mimi, αδελφή της μητέρας του.

1944

Τέσσερα χρόνια μετά τη γέννησή του, o Alfred Lennon και η Julia Stanley χωρίζουν.

1946

Τον Ιούλιο ο Alfred Lennon, επαγγελματίας ναυτικός, επέστρεψε στην Αγγλία και ζήτησε από την σύζυγό του Julia να του επιτρέψει να πάρει μαζί του τον John στη Νέα Ζηλανδία. Εκείνη αρνήθηκε και τότε από κοινού αποφάσισαν να προχωρήσουν σε μια συμβιβαστική λύση την οποία θα επιθυμούσε και ο John. Ο John αποφάσισε να παραμείνει με τη μητέρα του και δεν ξαναείδε τον πατέρα του την επόμενη εικοσαετία.

1952

Ο John παρακολουθεί το Dovedale Primary Scool στο Λίβερπουλ.

1955

Ο John φτιάχνει το πρώτο του συγκρότημα, τους Quarry Men.

1957

Με τον φίλο του, τον Paul Mc Cartney αποφασίζουν να γράφουν μαζί τραγούδια. «Ότι και να γίνει, τα ονόματά μας θα είναι μαζί από κάτω...». Είναι η χρονιά που παρακολουθεί μαθήματα στο Liverpool Art College και που γνωρίζεται με τη Cynthia Powell.

1958

15 Ιουλίου: Ένας μεθυσμένος αστυνομικός κτύπησε με το αυτοκίνητό του την Τζούλια Lennon τραυματίζοντάς την θανάσιμα. Ο άδικος και αναπάντεχος χαμός της μητέρας του τον επηρέασε βαθύτατα. Βρήκε καταφύγιο στη μουσική, τη ζωγραφική, το αλκοόλ. Το γκρουπ μεγαλώνει. Έρχεται και ο George Harrison. Σε λίγο έχουν και νέο όνομα. Είναι οι Johny and the Moondogs.

1960

Ο Λένον, ο ΜακΚάρτνεϊ, ο Χάρισον ο Στιούαρτ Σάτκλιφ και ο Πιτ Μπεστ ιδρύουν τους Silver Beatles(Ασημένια Σκαθάρια)
(Ο θρύλος λέει πως πήραν το όνομα ακολουθώντας το παράδειγμα των Crickets "Γρύλοι"). Απρίλιος: Ως Silver Beatles δίνουν συναυλίες στο Αμβούργο.

1962

23 Αυγούστου: Ο John παντρεύεται τη Cynthia Powell.

1963

8 Απριλίου: Γεννιέται ο Julian Lennon.

1964

Ποιήματα και πεζά από τον John Lennon. «In his Own Write» το πρώτο του βιβλίο. 18 Απριλίου: Οι Beatles κάνουν την πρώτη τους περιοδεία στην Αμερική.

1965

Οι Beatles παίρνουν το μετάλλιο από τη βασίλισσα. Ο John βγάζει το δεύτερο βιβλίο του, «Α Spaniard in the Works».

1966

Ο John έχει ριχτεί για τα καλά στα παραισθησιογόνα. Και στο Ινστιτούτο Σύγχρονων Τεχνών, στο Λονδίνο, γνωρίζει τη Γιαπωνέζα καλλιτέχνιδα, που συμμετέχει στην έκθεση «Η καταστροφή της Τέχνης». Ο John συναντά τελικά τη Yoko στην γκαλερί «Indica».

1967

Σεπτέμβριος: Η έκθεση της Yoko, στην γκαλερί «Lisson» του Λονδίνου, με τίτλο «Yoko Plus Me» υποστηρίζεται από τον John Lennon.

1968

Η Yoko περνάει για πρώτη φορά τη νύχτα μαζί με τον John στο εξοχικό του σπίτι, στο Weybridge ακούγοντας τις πειραματικές ταινίες του John. Κοινές εικαστικές εμφανίσεις τους σε εκθέσεις, σ' όλη την Αγγλία.
18 Οκτωβρίου: Συλλαμβάνονται για κατοχή ναρκωτικών.

1969

20 Μαρτίου: Ανταλλάσσει όρκους αιώνιας αγάπης και αφοσίωσης με την Yoko Ono στο Γιβραλτάρ. Περνούν μια εβδομάδα, ως μήνα του μέλιτος, σε κρεβάτι του «Χίλτον», στο ʼμστερνταμ, όπου καλούν τον Τύπο για να μιλήσουν στον κόσμο για την ειρήνη. Ο John αλλάζει το μεσαίο όνομά του από Winston σε Ono.
31 Μαρτίου: Το φιλμ της Ono με τίτλο «Rape» έκανε πρεμιέρα στις κινηματογραφικές αίθουσες. Πριν την προβολή, ο Lennon και η Ono παραχώρησαν από κοινού συνέντευξη Τύπου όπου εμφανίστηκαν και οι δύο μέσα σε μια τεράστια σακούλα- συμβολισμός που ερμηνεύτηκε ως απόπειρα άμβλυνσης της προκατάληψης που «βασανίζει» τις διαπροσωπικές σχέσεις.
Μάιος: Κυκλοφορεί το κοινό τους άλμπουμ «Life With Lions - Unfinished music Νο 2». Στην Αμερική του αρνούνται τη βίζα και μία ακόμη προσπάθεια διαμαρτυρίας για τον πόλεμο αποτυγχάνει.

1970

Η ζωή μετά τους Beatles έχει ήδη αρχίσει. Ο John μέσα σε μία ημέρα σχεδόν γράφει και ηχογραφεί το «Instant Carma», με παραγωγό τον Phil Spector. Μαζί με τη Yoko δωρίζουν τα κομμένα μαλλιά τους στο Black House του Μάλκομ Χ. Αύγουστος: Ο John ηχογραφεί το John Lennon/Plastic Ono Band.

1971

Στο «Rolling Stone» δημοσιεύεται η συνέντευξη του Lennon, με τίτλο «Ο ήρωας της Εργατικής Τάξης».
12 Μαρτίου: Στα ράφια των δισκοπωλείων το «Power Το People».
6 Ιουνίου: Ο John και η Yoko μαζί με τον Zappa και τους Mothers of Invention.
Ιούλιος: Στο στούντιό του, στο Tittenhursp Park, ο Lennon ηχογραφεί το «Imagine», που θα κυκλοφορήσει τον Σεπτέμβριο της ίδιας χρονιάς.
Αύγουστος: Αποφασίζει να ζήσει με τη Yoko στη Νέα Υόρκη και νοικιάζουν ένα διαμέρισμα στο Βίλατζ.
Οκτώβριος: Διαμαρτύρονται για τα πολιτικά δικαιώματα των Ινδιάνων.
Δεκέμβριος: Κυκλοφορεί το Happy Christmas (The War Is Over).

1972

Λήγει η βίζα για τον John για τις Ηνωμένες Πολιτείες και δεν του δίνουν παράταση. Οι διαδικασίες για την απέλαση σταματούν με τη μεσολάβηση του δημάρχου της Ν. Υόρκης.
Απρίλιος: Ο John και οι Plastic Ono Band τραγουδούν το «Woman is the Nigger of the World».
Τον Ιούνιο βγαίνει και το άλμπουμ «Sometime in Ν. York».
Τον Φεβρουάριο: Ο Lennon συναντά τον Paul MacCartney στη Νέα Υόρκη και αποκαθιστούν τις φιλικές τους σχέσεις.

1973

Μάρτιος: Η υπηρεσία μεταναστεύσεως διατάσει τον John να εγκαταλείψει τις ΗΠΑ. Η Yoko κερδίζει από δικαστήριο των ΗΠΑ την κηδεμονία της οκτάχρονης κόρης της Kyoko από τον πρώην άντρα της Tony Cox, αλλά ο πατέρας εξαφανίζεται μαζί με το παιδί.
Νοέμβριος: Κυκλοφορεί το 'Mind Games' ένα άλμπουμ που μιλά για τα προβλήματα που έχει με τη γυναίκα του Yoko Ono. Η κρίση του γάμου του τον οδηγεί στο αλκοόλ που στο τέλος του γίνεται συνήθεια. Το ίδιο και τα ναρκωτικά παρ' όλο που κάποτε τα κατηγορούσε μέσα από τα τραγούδια του.
Δεκέμβριος: Μαζί με τον Phil Spector αποφασίζουν να ηχογραφήσουν αγαπημένα παλιά ροκ εν ρολ κομμάτια. Προβλήματα με τις αμερικανικές αρχές που ζητούν την απέλασή του. Κάνει συνεχώς εφέσεις.

1974

Τραγουδάει μαζί με τον Elton John στο «Lucy in the Sky with Diamonds».
Τον Σεπτέμβριο κυκλοφορεί το «Whatever Gets You Through the Night».
Τον Νοέμβριο δίνει την τελευταία του συναυλία. Εμφανίζετε στο Madison Square Garden της Νέας Υόρκης μαζί με τον Elton John. Εκείνο το βράδυ
ο Lennon ξαναέσμιξε με τη γυναίκα του ("The Separation Failed").

1975

Ο John και η Yoko πάλι μαζί. Μαζί και με τον David Bowie στην ηχογράφηση του «Young Americans».
7 Οκτωβρίου: Δικαστήριο της περιοχής εκδίδει απόφαση απέλασης του Lennon από τη χώρα
9 Οκτωβρίου: Γεννιέται ο Sean Ono Lennon.

1976

Στα δικαστήρια με τον Morris Levy για τα δικαιώματα τραγουδιού του Chuck Berry "You Can't Catch Me".
Μάιος: Αναθερμαίνονται οι σχέσεις με τον Ringo.
27 Ιουλίου: Αποκτά το δικαίωμα να μείνει μόνιμα στην Αμερική και παίρνει την πράσινη κάρτα του (Α17-597-312).

1980

Νοέμβριος: Ύστερα από καιρό ξανά με καινούργιο υλικό. Το (Just Like) «Starting Over» και στη συνέχεια το άλμπουμ «Double Fantasy».
8 Δεκεμβρίου: Δίνει το αυτόγραφό του στον David Chapman και εκείνος τον πυροβολεί. Ο John Lennon πέφτει νεκρός έξω από το διαμέρισμά του στο Upper West Side της Νέας Υόρκης.

2001

Η Yoko Ono ανακοινώνει με μεγάλη υπερηφάνεια τη νέα ονομασία του αεροδρομίου του Λίβερπουλ. Το αεροδρόμιο θα ονομάζεται από τον ερχόμενο Μάρτιο Liverpool John Lennon Airport προς τιμήν του αείμνηστου John Lennon. Το νέο λογότυπο του βρετανικού αεροδρομίου "Above us only sky", είναι φυσικά εμπνευσμένο από στίχους του θρυλικού Imagine'.